🚩पौष पूर्णिमा महाकुंभ 🚩
  🌸ॐनमो नारायणाय 🌸
आज से प्रयागराज में विश्व के सबसे बड़े आस्था के महापर्व महाकुंभ 2025 की शुरुआत हो गई है जिसका प्रथम स्नान 13 जनवरी यानि पौष पूर्णिमा के रूप में संपन्न हो रहा है। 
45 दिनों का यह महा समागम का विशाल पर्व सुरक्षित तरीक़े से संपन्न हो इसमें आप अपना जिस प्रकार से योगदान दे सकते हैं दीजिए। 

प्रयागराज शहर में आ रहे श्रद्धालुओं को सही रास्ता और उनके द्वारा रुकने के स्थान  होटल आश्रम पर पूरी तरह से ईमानदारी और अच्छे बर्ताव से पेश आए भीड़ देखकर लालच ना बढ़ाए खाने-पीने की सामग्री या फिर रहने के ठिकाने के लिए उचित मूल्य ही लिया जाए।

बाहर से यात्रा पर आए श्रद्धालुओं से अनुरोध है अगर आप अपनों से बिछड़ते हैं, तो खोया पाया केंद्र पर जाए।साथ में आप लोग अपने पास एक पर्ची में जगह का नाम पता और मोबाइल नंबर अपने साथ यात्रा कर रहे साथी को दें या अपने साथ बच्चों को लेकर जा रहे हैं तो बच्चों के जेब में भी एक पर्ची होनी चाहिए जिस पर नाम पता और मोबाइल नंबर लिखा हो।

कई बार देखा गया है वृद्धजन अपनों से बिछड़ने के हड़बड़ाहट के बाद अपना सही-सही नाम तक नहीं बता पाते हैं, वह कहाँ से आए हैं कहाँ जाना है सब कुछ भूल कर रोने लग जाते हैं, ऐसे में आप सभी से अनुरोध है अपना कोई परिचय पत्र या फिर पर्ची पर नाम पता मोबाइल नंबर साथ ज़रूर रखें।

महाकुंभ में हम सभी पुण्य के भागीदार बने।
🚩जय त्रिवेणी जय प्रयागराज 🚩

हर हर महादेव🙏🚩